VALIKKURSUSE KURSUSEPASS
	Kursuse nimetus
	Haigla hügieen ja õenduse alused

	Kursuse maht
	20 tundi (20 x 70 minutit, sh iseseisev töö)

	Kursuse juhendaja
	Vastutav õppejõud: Olesja Zeel, MSc
Tallinna Tervishoiu Kõrgkooli õppejõud-kaaslektor


	Eesmärgid
	Kursuse eesmärk on tutvustada  haigla töökeskkonda, hügieeni- ja patsiendiohutuse põhimõtteid ning õenduse aluseid, arendada terviseteadlikkust ja praktilisi oskusi ning toetada õpilaste teadlikku karjäärivalikut tervishoiuvaldkonnas.


	Kursuse lühikirjeldus
	Kursus annab ülevaate haigla töökeskkonnast, hügieeni ja nakkuste ennetamise põhimõtetest ning õe rollist patsiendi tervise ja heaolu toetamisel. Käsitletakse kätehügieeni, isikukaitsevahendite kasutamist, puhtuse ja steriilsuse olulisust, patsiendiohutust, patsiendikeskset suhtlemist ning õenduse põhivõtteid. Õppetöö hõlmab nii teoreetiliste teadmiste omandamist kui ka praktilisi tegevusi, mis aitavad õpilastel mõista õendustöö olemust ja tervishoiutöötaja vastutust.


	Õpitulemused
	Ainekursuse läbinud õpilane 
· Teab haiglahügieeni ja nakkuste ennetamise põhimõtteid;
· teab kätehügieeni ja isikukaitsevahendite õige kasutamise olulisust;
· mõistab patsiendiohutuse ja patsiendikeskse hoolduse põhimõtteid;
· teab õe peamisi tööülesandeid ja vastutust patsiendi hooldamisel;
· mõistab tervishoiutöötaja kutse-eetika, konfidentsiaalsuse ja meeskonnatöö olulisust.


	Kursuse lõpptulemuse kujunemine

	Kursust hinnatakse arvestatud/mittearvestatud skaalal. 
Positiivse hinde saamiseks peab kursusel osaleja:
1. osalema aktiivselt õppetöös;
2. täitma õppejõu antud ülesanded;
3. demonstreerima kätehügieeni ja isikukaitsevahendite kasutamise oskust;
4. järgima praktilistes tegevustes hügieeni-, ohutus- ja konfidentsiaalsusnõudeid;
5. näitama üles teadmisi ja arusaamist kursusel käsitletud hügieeni, patsiendiohutuse ja õenduse põhialustest.
Arvestatud – õpilane on täitnud kursuse nõuded, osalenud õppetöös ja praktilistes tegevustes ning saavutanud õpiväljundid.
Mittearvestatud – õpilane ei ole täitnud kursuse nõudeid ega saavutanud nõutud õpiväljundeid.


	Õppematerjal
	Õppejõu koostatud õppematerjalid ja esitlused.
Praktiliste tegevuste juhendid ja töölehed.



